CELEX: 52008SC2011
Language: fi
Date: 2008-06-11 00:00:00
Title: Suositus: neuvoston päätös, liiallisen alijäämän olemassaolosta Puolassa tehdyn päätöksen 2005/183/EY kumoamisesta

FI
FI    FI
 ---pagebreak---                 EUROOPAN YHTEISÖJEN KOMISSIO
                                               Bryssel 11.6.2008
                                               SEK(2008) 2011 lopullinen
                                     Suositus:
                            NEUVOSTON PÄÄTÖS,
   liiallisen alijäämän olemassaolosta Puolassa tehdyn päätöksen 2005/183/EY
                                  kumoamisesta
                               (komission esittämä)
FI                                                                           FI
 ---pagebreak---                                                    PERUSTELUT
   1.         TAUSTA
   Perustamissopimuksen 104 artiklassa vahvistetaan, että jäsenvaltioiden olisi vältettävä
   liiallisia alijäämiä, ja määrätään menettelystä liiallisen alijäämän tunnistamiseksi ja
   korjaamiseksi. Liiallisia alijäämiä koskevasta menettelystä säädetään lisäksi liiallisia alijäämiä
   koskevan menettelyn täytäntöönpanon nopeuttamisesta ja selkeyttämisestä annetussa
   neuvoston asetuksessa (EY) N:o 1467/971, joka on osa vakaus- ja kasvusopimusta.
   Perustamissopimuksen 104 artiklan 2 kohdan mukaan komission on tarkasteltava
   talousarviota         koskevan         kurinalaisuuden         noudattamista       seuraavilla     kahdella
   arviointiperusteella: a) ylittääkö ennakoitu tai toteutunut julkistalouden alijäämä suhteessa
   BKT:hen 3 prosentin viitearvon (paitsi jos alijäämä on pienentynyt merkittävästi ja jatkuvasti
   tasolle, joka on lähellä viitearvoa, tai jos viitearvon ylittäminen on vain poikkeuksellista ja
   väliaikaista ja alijäämä on edelleen lähellä viitearvoa); ja b) ylittääkö julkinen velka suhteessa
   BKT:hen määritellyn 60 prosentin viitearvon (paitsi jos velan osuus pienenee riittävästi ja
   lähestyy riittävän nopeasti viitearvoa).
   Perustamissopimuksen liitteenä olevan, liiallisia alijäämiä koskevasta menettelystä tehdyn
   pöytäkirjan mukaan komissio toimittaa menettelyn täytäntöönpanoa varten tarvittavat tiedot.
   Pöytäkirjan soveltamisen osana jäsenvaltioiden on neuvoston asetuksen (EY) N:o
   3605/932 4 artiklan mukaisesti annettava tiedot julkisen talouden alijäämistä ja veloista ja
   muista asiaan liittyvistä muuttujista kahdesti vuodessa, 1. päivään huhtikuuta ja 1. päivään
   lokakuuta mennessä3. Kuten jäljempänä olevassa laatikossa selitetään, Puola oli yksi niistä
   maista, jotka saivat soveltaa siirtymäkautta rahastoivien eläkejärjestelmien luokittelusta
   2 päivänä maaliskuuta 2004 tehdyn Eurostatin päätöksen täytäntöönpanossa. Sen vuoksi
   Puola ilmoitti alijäämä- ja velkatiedot maaliskuuhun 2007 asti ilman vuonna 1999
   toteuttamansa eläkeuudistuksen nettokustannuksia (jotka ovat nykyisin vuosittain noin 2 %
   suhteessa BKT:hen). Sittemmin alijäämä- ja velkatiedot on ilmoitettu Eurostatin päätöksen
   mukaisesti. Jollei muuta nimenomaisesti mainita, kaikki tässä asiakirjassa esitetyt
   numerotiedot ovat Eurostatin päätöksen mukaisia.
                                           Eläkejärjestelmien luokittelu
   Maiden eläkejärjestelmissä on tavallisesti useita pilareita, kuten jakojärjestelmä tai rahastoimattomat ja
   rahastoivat järjestelmät. Lisäksi eläkejärjestelmät voivat olla etuusperusteisia tai maksuperusteisia.
   Jos eläkejärjestelmä luokitellaan julkiseen talouteen, järjestelmässä kerätyt maksut ja maksetut etuudet
   ovat julkisia tuloja ja menoja ja vaikuttavat julkisen talouden rahoitusasemaan. Jos eläkejärjestelmä
   luokitellaan jollekin muulle alalle kuin julkiseen talouteen, siinä kerätyt maksut ja maksetut etuudet
   eivät vaikuta julkisen talouden rahoitusasemaan. EKT-95:n kirjanpitosäännöissä todetaan, että
   julkiseen talouteen luokiteltavat eläkejärjestelmät ovat järjestelmiä, joista julkinen valta määrää tai
   joita se valvoo tai rahoittaa.
   1
            EYVL L 209, 2.8.1997, s. 6, asetus sellaisena kuin se on muutettuna asetuksella (EY) N:o 1056/2005
            (EUVL L 174, 7.7.2005, s. 5).
   2
            EYVL L 332, 31.12.1993, s. 7, asetus sellaisena kuin se on viimeksi muutettuna asetuksella (EY) N:o
            2103/2005 (EUVL L 337, 22.12.2005, s. 1).
   3
            Puolan viimeisin ilmoitus on saatavilla seuraavasta internet-osoitteesta:
            http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
FI                                                         2                                                    FI
 ---pagebreak---    Eurostat selvensi 2. maaliskuuta 2004, että rahastoivat maksuperusteiset järjestelmät eivät täytä näitä
   perusteita, sillä tällaisissa järjestelmissä maksetut eläkkeet i) ovat pääosin riippuvaisia
   rahoitusmarkkinoiden kehityksestä (eli ne eivät ole julkisen vallan valvonnassa) ja ii) rahoitetaan
   varannoista, joita julkinen valta ei taloudellisesti omista. Vaikka rahastoivat maksuperusteiset
   järjestelmät olisivat pakollisia tai julkisen vallan hoitamia (jos niitä esimerkiksi hoitaa
   jakojärjestelmästä vastaava valtiollinen laitos) tai vaikka valtio takaa jonkinlaisen vähimmäiseläkkeen,
   tällaisia järjestelmiä ei tulisi luokitella julkiseen talouteen (*).
   Päätöksen panemiseksi täytäntöön myönnettiin siirtymäkausi, joka päättyi keväällä 2007 (vuoden
   2007 ensimmäinen ilmoitus) (**).
   (*) Eurostatin tiedote nro 30/2004, 2. maaliskuuta 2004.
   (*) Eurostatin tiedote nro 117/2004, 23. syyskuuta 2004.
   Komissio käynnisti Puolan osalta liiallisia alijäämiä koskevan menettelyn 12. toukokuuta
   2004 antamalla 104 artiklan 3 kohdan nojalla kertomuksen, koska julkisen talouden alijäämä
   oli 4,1 prosenttia suhteessa BKT:hen (ilman eläkeuudistuksen kustannuksia) vuonna 20034.
   Neuvosto päätti komission suosituksesta 5. heinäkuuta 2004 104 artiklan 6 kohdan
   mukaisesti, että Puolan alijäämä oli liiallinen5. Neuvoston päätöksessä todetaan, että sekä
   alijäämää että velkaa koskevia arvioita on tarkistettava ylöspäin, jos Eurostatin tekemän,
   rahastoivien eläkejärjestelmien luokittelua koskevan päätöksen mukaisesti katsotaan, etteivät
   rahastoivat eläkejärjestelmät kuulu julkiseen talouteen (ks. laatikko). Neuvosto esitti Puolalle
   samanaikaisesti ja myös komission suosituksesta 104 artiklan 7 kohdan nojalla suosituksia
   julkisen talouden liiallisen alijäämän poistamiseksi vuoteen 2007 mennessä6. Neuvosto päätti
   28. marraskuuta 2006 104 artiklan 8 kohdan nojalla komission suosituksesta, että Puolan
   viranomaisten siihen mennessä toteuttamat toimet olivat riittämättömiä7. Neuvosto antoi
   27. helmikuuta 2007 uudet 104 artiklan 7 kohdan mukaiset suositukset komission suosituksen
   perusteella.
   Perustamissopimuksen 104 artiklan 7 kohdan mukaisessa toisessa suosituksessaan neuvosto
   suositti, että Puolan viranomaiset lopettavat julkisen talouden liiallisen alijäämän tilanteen
   alkuperäiseen määräaikaan eli vuoteen 2007 mennessä ja supistavat julkisen talouden
   alijäämää uskottavalla ja kestävällä tavalla sekä varmistavat, että rakenteellinen
   rahoitusasema (eli suhdannetasoitettu rahoitusasema ilman kertaluonteisia ja muita
   väliaikaisia toimenpiteitä) paranee vähintään 0,5 prosenttiyksikköä suhteessa BKT:hen
   vuosien 2006 ja 2007 välisenä aikana. Neuvosto asetti 27. päivän elokuuta 2007 määräajaksi,
   johon mennessä Puolan viranomaisten oli toteutettava tarvittavat toimet. Lisäksi neuvosto
   kehotti Puolaa varmistamaan, että julkisen talouden vakauttaminen kohti sen keskipitkän
   aikavälin tavoitteena olevaa 1 prosentin rakenteellista alijäämää suhteessa BKT:hen jatkuu
   kestävällä tavalla liiallisen alijäämän korjaamisen jälkeen.
   4
             SEC(2004) 826.
   5
             EUVL L 62, 9.3.2005, s. 18.
   6
             Kaikki Puolan liiallista alijäämää koskevaan menettelyyn liittyvät asiakirjat ovat saatavilla seuraavalta
             internet-sivulta:
             http://ec.europa.eu/economy_finance/sg_pact_fiscal_policy/excessive_deficit9109_en.htm.
   7
             EUVL L 414, 30.12.2006, s. 81.
FI                                                          3                                                          FI
 ---pagebreak---    Taulukko 1: Neuvoston 27. helmikuuta 2007 hyväksymä sopeutus
   % suhteessa BKT:hen, jollei muuta ole ilmoitettu                          2006                   2007
   Julkisen talouden rahoitusasema                                           −3,9          alijäämä lähellä 3:a8
   Rakenteellisen rahoitusaseman muutos                                                       vähintään +0,5
   p.m.: Kokonaistuotannon kasvu (%)                                          5,4                    5,1
   Huom.: Rakenteellinen rahoitusasema = suhdannetasoitettu rahoitusasema, jossa ei ole otettu huomioon
   kertaluonteisia eikä muita väliaikaisia toimenpiteitä.
   Lähde: Neuvoston 104 artiklan 7 kohdan nojalla esittämä suositus ja kokonaistuotannon kasvun osalta neuvoston
   lausunto marraskuussa 2006 tarkistetusta lähentymisohjelmasta, molemmat annettu 27. helmikuuta 2007.
   Kun määräaika neuvoston suosituksen mukaisille toimille oli päättynyt, komissio antoi
   neuvostolle 20. marraskuuta 2007 tiedonannon, jossa todettiin, että Puola oli toiminut
   neuvoston suosituksen mukaisesti. Komissio ilmaisi huolestumisensa liiallisen alijäämän
   korjaamisen kestävyydestä vuosina 2008 ja 2009, mutta liiallista alijäämää koskevassa
   menettelyssä ei tuolloin suositettu muita toimenpiteitä9. Neuvosto yhtyi tähän arvioon
   4. joulukuuta 2007 pitämässään kokouksessa. Sekä komissio että neuvosto kehottivat Puolan
   viranomaisia esittämään mahdollisimman pian tarkistetun lähentymisohjelman, jossa
   kuvataan koko hallituskauden kattava keskipitkän aikavälin strategia, jolla pyritään liiallisen
   alijäämän pysyvään korjaamiseen ja sen jälkeen edelleen edistymään keskipitkän aikavälin
   tavoitteen saavuttamisessa. Uusi ohjelma esitettiin maaliskuun 2008 lopussa. Komissio tekee
   suosituksen kyseistä ohjelmaa koskevaksi neuvoston lausunnoksi samaan aikaan, kun se antaa
   tämän suosituksen neuvoston päätökseksi.
   Neuvoston päätös liiallisen alijäämän olemassaolosta kumotaan EY:n perustamissopimuksen
   104 artiklan 12 kohdan mukaisesti komission suosituksesta, kun liiallinen alijäämä kyseisessä
   jäsenvaltiossa on neuvoston käsityksen mukaan korjattu.
   2.         VIIMEAIKAINEN ALIJÄÄMÄKEHITYS
   Julkisen talouden alijäämä oli enimmillään 6,3 prosenttia suhteessa BKT:hen vuonna 2003,
   jonka jälkeen se on supistunut vuosittain keskimäärin yli 1 prosenttiyksikköä ja oli
   2 prosenttia suhteessa BKT:hen vuonna 2007. Tämä pohjautuu tietoihin, jotka komissio
   (Eurostat) on toimittanut Puolalta ennen huhtikuuta 2008 saatujen tietojen perusteelta.10, 11,12
   8
            Neuvosto viittaa suosituksessaan marraskuussa 2006 tarkistettuun lähentymisohjelmaan, jossa
            vuoden 2007 tavoitteeksi asetettiin 3,4 prosentin alijäämä suhteessa BKT:hen ja jossa ”oletetaan, että
            komissio ja neuvosto voisivat liiallisen alijäämän olemassaolosta tehdyn päätöksen kumoamiseksi
            104 artiklan 12 kohdan nojalla ottaa neuvoston asetuksen (EY) N:o 1467/97 2 artiklan 7 kohdan
            mukaisesti huomioon vuoden 1999 eläkeuudistuksesta talousarvioon aiheutuneet kustannukset [arviolta
            noin 2 prosenttia suhteessa BKT:hen vuonna 2007] soveltaen lineaarista vähennystä, joka on
            60 prosenttia vuonna 2007. Neuvosto muistuttaa, että alijäämän olisi oltava supistunut merkittävästi ja
            jatkuvasti sekä saavuttanut lähellä viitearvoa olevan tason, jotta Puolaan voitaisiin soveltaa tätä
            säännöstä. Koska alijäämä on supistunut merkittävästi ja jatkuvasti vuosina 2004–2006, vuoden 2007
            alijäämätoteutuma ja näkymät siitä eteenpäin vaikuttavat ratkaisevasti siihen, voidaanko tätä
            säännöstä soveltaa Puolaan.”
   9
            SEC(2007) 1543.
   10
            Eurostatin tiedote nro 54, 18.4.2008.
   11
            Alijäämälukuja tarkistetaan tavallisesti – ylöspäin tai alaspäin – sen jälkeen kun ensimmäinen tulos on
            julkaistu kevään ilmoituksessa. Tarkistukset ovat kaikkien EU:n jäsenvaltioiden osalta yleensä
            suhteellisen pieniä ja keskimäärin hyvin lähellä nollaa. Kun otetaan huomioon nyt ilmoitetun vuoden
FI                                                          4                                                       FI
 ---pagebreak---    Toteutumat olivat yleensä tavoitteita paremmat. Se johtui positiivisista kasvuyllätyksistä,
   joista seurasi odottamattomia tuloja, ja siitä, että menosuunnitelmat eivät toteutuneet
   kokonaisuudessaan.
   Vuonna 2007 julkisen talouden alijäämätoteutuma oli 2,0 prosenttia suhteessa BKT:hen, kun
   marraskuussa 2006 esitetyssä lähentymisohjelmassa alijäämäksi oli ennakoitu 3,4 prosenttia.
   Tämä johtui lähinnä siitä, että kokonaistuotannon ja nimellisen BKT:n kasvu oli paljon
   nopeampaa kuin marraskuussa 2006 oli arvioitu, mutta myös menoja hillittiin. Erityisesti
   yritysten hyvä kannattavuus mahdollisti tukien kasvun hillitsemisen, ja nopeasti aleneva
   työttömyys ja indeksoinnista luopuminen Hausnerin suunnitelman13 mukaisesti hillitsivät
   tulonsiirtojen kasvua. Lisäksi julkisen sektorin palkansaajakorvaukset jäivät suunniteltua
   pienemmiksi. Julkiset investoinnit jäivät myös suunniteltua pienemmiksi, koska EU:n varojen
   käyttö oli suunniteltua hitaampaa. Kaiken kaikkiaan menot suhteessa BKT:hen olivat
   1,5 prosenttiyksikköä pienemmät kuin marraskuussa 2006 ennakoitiin. Tulopuolella
   välillisistä veroista ja sosiaaliturvamaksuista saatavat tulot osoittautuivat marraskuussa 2006
   arvioitua paremmiksi, mikä johtui pääosin työllisyyden ja palkkojen huomattavasti ennakoitua
   paremmasta kasvusta. Nämä positiiviset yllätykset tasoittuivat, kun kehitys muissa tuloerissä
   oli ennakoitua heikompaa (välittömät verot, mihin oli syynä veroluokkien nosto). Kaiken
   kaikkiaan tämä johti hieman suunniteltua alhaisempaan tulosuhteeseen.
   3.         ALIJÄÄMÄENNUSTEET VUOSILLE 2008–2009 JA SIITÄ ETEENPÄIN
   Komission yksiköiden kevään 2008 talousennusteen mukaan julkisen talouden alijäämä
   kasvanee vuonna 2008 2,5 prosenttiin suhteessa BKT:hen, kuten maaliskuun 2008
   lähentymisohjelmassa ennakoidaan. BKT:n odotetaan kasvavan 5,3 prosenttia vuonna 2008 ja
   5 prosenttia vuonna 2009. Komission yksiköt arvioivat, että yksityinen kulutus kiihtyy vuonna
   2008 5,6 prosenttiin sosiaaliturvamaksujen leikkausten tukemana ja hidastuu 4,7 prosenttiin
   vuonna 2009, koska heikkenevä ulkoinen ympäristö verottaa kuluttajien luottamusta.
   Julkisen talouden alijäämän syvenemisen taustalla on Puolan vuoden 2008 talousarvio, jonka
   mukaan keskushallinnon rahoitusasema (ei-EKT-95) heikkenee noin 0,8 prosenttia suhteessa
   BKT:hen vuonna 2008 verrattuna vuoden 2007 toteutumaan. Tämä johtuu joistakin alijäämää
   lisäävistä toimenpiteistä, jotka hyväksyttiin ennen lokakuussa 2007 pidettyjä
   parlamenttivaaleja. Useimmilla toimenpiteillä alennetaan valtion tuloja, sillä
   sosiaaliturvamaksuihin tehdään toinen leikkaus ja perheille myönnetään verohelpotus
   henkilötuloveroon. Menopuolella vuoden 2008 talousarviossa ennakoidaan huomattavia
   julkisia investointeja ja otetaan uudestaan käyttöön eläkkeiden ja työkyvyttömyysetuuksien
            2007 alijäämän ja alijäämän viitearvon välinen ero, on hyvin epätodennäköistä, että julkisen talouden
            tilien mahdollisissa tulevissa oikaisuissa vuoden 2007 alijäämäsuhde nousee yli 3 prosenttiin suhteessa
            BKT:hen.
   12
            Asetuksen (EY) N:o 1467/97 2 artiklan 7 kohdan mukaisesti tehtäessä päätöstä liiallisen alijäämän
            olemassaolosta tehdyn päätöksen kumoamisesta olisi otettava huomioon nettokustannukset, jotka
            aiheutuvat eläkeuudistuksista, joilla otetaan käyttöön pakollisen täysin rahastoivan pilarin sisältävä
            monipilarinen järjestelmä, jos alijäämä on pienentynyt merkittävästi ja jatkuvasti tasolle, joka on lähellä
            viitearvoa. Koska vuoden 2007 julkisen talouden alijäämä jäi alle 3 prosentin viitearvon, tätä artiklaa ei
            tarvitse soveltaa.
   13
            Vuonna 2003 ehdotettu, tähän mennessä kattavin menouudistushanke, jonka tarkoituksena on vähentää
            sosiaaliturvasta, julkishallinnosta ja valtiontuista aiheutuvia julkisia menoja. Hausnerin suunnitelmalla
            muun muassa korvataan vuotuinen indeksointi menetelmällä, jossa indeksointi tehdään, kun
            kumulatiivinen inflaatio ylittää 5 prosenttia tai joka tapauksessa joka kolmas vuosi.
FI                                                            5                                                         FI
 ---pagebreak---    antelias (inflaatio + palkkojen kasvu) vuotuinen indeksointi. Alijäämää kasvattavat
   toimenpiteet kompensoituvat osittain verosääntöjen paremmalla noudattamisella, verotettavan
   tulon      kasvulla      ja      valmisteverojen         korotuksilla,     jotka      liittyvät     verotuksen
   yhdenmukaistamiseen EU:ssa.
   Komission yksiköiden kevään 2008 talousennusteen mukaan julkisen talouden alijäämäsuhde
   kasvanee hieman vuonna 2009 2,6 prosenttiin suhteessa BKT:hen olettaen, että
   talouspolitiikka säilyy ennallaan. Maaliskuun 2008 lähentymisohjelmassa ennakoidaan
   joitakin alijäämää supistavia toimenpiteitä, jotka on vielä tarkemmin määriteltävä.
   Lähentymisohjelmassa julkisen talouden alijäämän ennakoidaan olevan 2,0 prosenttia
   suhteessa BKT:hen.
   Kevään talousennusteen mukaan rakenteellinen alijäämä syvenee noin ¼ prosenttiyksikköä
   suhteessa BKT:hen vuonna 2008 ja supistuu hieman noin ⅓ prosenttiyksikköä vuonna 2009,
   sillä työmarkkinatilanne kohenee, kun verokiilaa pienennetään14.
   Maaliskuun 2008 lähentymisohjelmassa esitetyn julkisen talouden strategian päätavoitteena
   on saavuttaa keskipitkän aikavälin tavoite, joka on 1 prosentin rakenteellinen alijäämä
   suhteessa BKT:hen, viimeistään vuonna 2011 eli vuosi ohjelmakauden päättymisen jälkeen.
   Julkisen talouden sopeuttaminen on menoperusteista ja painottuu vuosille 2009 ja 2010.
   4.         VELKAKEHITYS JA ENNUSTEET
   Velkasuhde oli enimmillään 47,6 prosenttia suhteessa BKT:hen vuonna 2006. Tämän jälkeen
   velkasuhde vaikuttaisi kuitenkin olleen lasku-uralla. Velka väheni huomattavasti vuonna
   2007, kun velkasuhde pieneni lähes 2 ½ prosenttiyksikköä 45,2 prosenttiin suhteessa
   BKT:hen lähinnä nimellisen BKT:n nopean kasvun mutta myös złotyn vahvistumisen
   ansiosta. Kevään 2008 talousennusteen mukaan bruttovelka vähentynee hitaammin tänä ja
   ensi vuonna ja on vuonna 2009 noin 44 prosenttia suhteessa BKT:hen, jos talouspolitiikka
   säilyy ennallaan.
   5.         PÄÄTELMÄT
   Julkisen talouden alijäämä supistui suhteessa BKT:hen vuoden 2003 6,3 prosentista
   2,0 prosenttiin vuonna 2007 eli alle 3 prosentin viitearvon. Alijäämän supistuminen vuonna
   2007 johtui lähinnä kiihtyneestä talouskasvusta, joka yhdessä menojen hillitsemisen kanssa
   (joka puolestaan johtui osittain siitä, että investointisuunnitelmat eivät kokonaisuudessaan
   toteutuneet) alensi menosuhdetta julkisen talouden suunnitelmiin verrattuna. Tulosuhde oli
   lähellä tavoitetta, sillä suotuiset taloudelliset olosuhteet toivat odottamattomia tuloja, joita
   kuitenkin tasoittivat välittömien verojen leikkaukset ja odotettua heikompi tulos muissa
   tuloluokissa. Rakenteellinen rahoitusasema (eli suhdannetasoitettu rahoitusasema ilman
   14
            Puolassa vaikuttaa olevan erityisen paljon potentiaalia pienentää varjotaloutta ja kannustaa työelämään
            osallistumiseen. Tähän viittaa se, että virallisen työttömyysasteen ja työvoimakyselyihin perustuvan
            työttömyysasteen välillä on huomattava ero (noin 3 prosenttiyksikköä vuoden 2008 alussa). Lisäksi
            Puolassa on yksi EU:n alhaisimmista työvoimaosuuksista (63 ½ % verrattuna EU:n lähes 71 %:iin
            vuoden 2007 jälkipuoliskolla), erityisesti ikäluokassa 55+. Yhtiöverosta ja pk-yritysten työntekijöiden
            henkilökohtaisesta tuloverosta saatavat tulot ovat lisäksi viime vuosina kasvaneet jyrkästi Puolassa,
            mikä saattaa osittain selittyä sääntöjen paremmalla noudattamisella, kun alun perin korkeita veroasteita
            on laskettu.
FI                                                         6                                                         FI
 ---pagebreak---    kertaluonteisia ja muita väliaikaisia toimenpiteitä) koheni noin 1 ½ prosenttiyksikköä
   suhteessa BKT:hen, mikä on selvästi enemmän kuin neuvoston suosittelemat vähintään
   0,5 prosenttiyksikön sopeutustoimet suhteessa BKT:hen. Komission yksiköiden kevään 2008
   talousennusteen mukaan alijäämä kasvanee 2,5 prosenttiin suhteessa BKT:hen vuonna 2008
   ja, jos talouspolitiikka säilyy ennallaan, 2,6 prosenttiin vuonna 2009. Tämä osoittaa, että
   alijäämä on uskottavasti ja pysyvästi saatu 3 prosentin viitearvon alapuolelle.
   Julkinen bruttovelka väheni vuoden 2006 47,6 prosentista suhteessa BKT:hen 45,4 prosenttiin
   vuonna 2007, eli se jää alle 60 prosentin viitearvon suhteessa BKT:hen. Komission
   yksiköiden kevään 2008 talousennusteen mukaan velkasuhteen odotetaan supistuvan edelleen
   noin 44 prosenttiin suhteessa BKT:hen vuoteen 2009 mennessä (olettaen, että talouspolitiikka
   säilyy ennallaan).
   Kokonaistilanteen arviointi osoittaa, että Puolan liiallisen alijäämän tilanne on korjattu. Tästä
   syystä komissio suosittaa, että neuvosto kumoaisi päätöksen liiallisen alijäämän
   olemassaolosta Puolassa.
   Taulukko 2: Julkisen talouden kehitys vuosina 2003–2009
   % suhteessa BKT:hen, jollei muuta ole       2003    2004    2005   2006  2007        2008        2009
   ilmoitettu                                                                      KOM LO(2) KOM(3) LO(2)
   Julkisen talouden rahoitusasema             −6,3    −5,7    −4,3   −3,8  −2,0     −2,5   −2,5 −2,6    −2,0
   Kokonaistulot                               38,4    36,9    39,0   40,0  40,4     40,1   40,0 39,7    39,2
   Kokonaismenot                               44,6    42,6    43,3   43,8  42,4     42,6   42,5 42,3    41,2
     josta:                    – korkomenot     3,0      2,8    2,8    2,7    2,6     2,7    2,3  2,7     2,3
       – kiinteän pääoman bruttomuodostus       3,3      3,4    3,4    3,9    4,1     4,5    5,2  4,8     5,0
   Perusjäämä                                  −3,3    −2,9    −1,5   −1,1    0,6     0,2   −0,2  0,1     0,3
   Kertaluonteiset       ja      väliaikaiset
                                                0,0      0,0    0,0    0,0    0,0     0,0    0,0  0,0     0,0
   toimenpiteet
   Rakenteellinen rahoitusasema(1)             −5,9    −5,9    −4,2   −4,0  −2,5     −2,7   −2,8 −2,3    −1,9
   Rakenteellinen perusjäämä(1)                −2,9    −3,1    −1,4   −1,3    0,1     0,0   −0,5  0,3     0,4
   Pm        Kokonaistuotannon kasvu (%)        3,9      5,3    3,6    6,2    6,5     5,3    5,5  5,0     5,0
   Pm        Tuotantokuilu                     −1,0      0,4   −0,4    0,6    1,2     0,5    0,7 −0,7    −0,2
   (1)
              Suhdannetasoitettu rahoitusasema (perusjäämä), jossa ei ole otettu huomioon kertaluonteisia eikä
   väliaikaisia toimenpiteitä.
   (2)
              Ohjelman mukaiset suhdannetasoitettu ja rakenteellinen rahoitusasema sekä tuotantokuilu, jotka
              komission yksiköt ovat laskeneet ohjelmassa annettujen tietojen perusteella.
   (3)
              Perustuu oletukseen, että talouspolitiikka pysyy ennallaan.
   Lähteet: Komission yksiköiden kevään 2008 talousennuste (KOM) ja maaliskuun 2008 tarkistettu
              lähentymisohjelma (LO).
FI                                                           7                                                 FI
 ---pagebreak---                                                       Suositus:
                                           NEUVOSTON PÄÄTÖS,
          liiallisen alijäämän olemassaolosta Puolassa tehdyn päätöksen 2005/183/EY
                                                  kumoamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 104 artiklan
   12 kohdan,
   ottaa huomioon komission suosituksen,
   sekä katsoo seuraavaa:
   (1)     Neuvoston päätöksellä 2005/183/EY15, joka tehtiin 5 päivänä heinäkuuta 2004 EY:n
           perustamissopimuksen 104 artiklan 6 kohdan mukaisesti komission suosituksesta,
           todetaan, että Puolassa on liiallinen alijäämä. Neuvosto totesi, että julkisen talouden
           alijäämä oli 4,1 prosenttia suhteessa BKT:hen vuonna 2003 eli yli
           perustamissopimuksessa määrätyn 3 prosentin viitearvon ja julkinen bruttovelka oli
           45,4 prosenttia suhteessa BKT:hen eli alle perustamissopimuksessa määrätyn
           60 prosentin viitearvon. Neuvoston päätöksessä todetaan, että sekä alijäämää että
           velkaa koskevia arvioita on tarkistettava ylöspäin, jos Eurostatin tekemän, rahastoivien
           eläkejärjestelmien luokittelua koskevan päätöksen mukaisesti katsotaan, etteivät
           rahastoivat eläkejärjestelmät kuulu julkiseen talouteen16.
   (2)     Neuvosto antoi 5 päivänä heinäkuuta 2004 perustamissopimuksen 104 artiklan
           7 kohdan ja liiallisia alijäämiä koskevan menettelyn täytäntöönpanon nopeuttamisesta
           ja selkeyttämisestä 7 päivänä heinäkuuta 1997 annetun neuvoston asetuksen (EY) N:o
           1467/9717 3 artiklan 4 kohdan mukaisesti Puolalle komission suositukseen perustuvan
           suosituksen liiallisen alijäämän poistamiseksi vuoteen 2007 mennessä. Suositus
           julkaistiin.
   (3)     Neuvosto päätti 28 päivänä marraskuuta 2006 104 artiklan 8 kohdan nojalla komission
           suosituksesta, että Puolan viranomaisten siihen mennessä toteuttamat toimet olivat
           riittämättömiä18. Neuvosto antoi 27 päivänä helmikuuta 2007 komission suosituksesta
           uuden 104 artiklan 7 kohdan mukaisen suosituksen, jossa vahvistetaan vuoden 2007
           määräaika alijäämän korjaamiselle. Suositus julkaistiin.
   15
           EUVL L 62, 9.3.2005, s. 18.
   16
           Eurostatin lehdistötiedotteet nro 30/2004, 2.3.2004, ja nro 117/2004, 23.9.2004.
   17
           EYVL L 209, 2.8.1997, s. 6, asetus sellaisena kuin se on muutettuna asetuksella (EY) N:o 1056/2005
           (EUVL L 174, 7.7.2005, s. 5).
   18
           EUVL L 414, 30.12.2006, s. 81.
FI                                                         8                                                  FI
 ---pagebreak---    (4) Neuvoston päätös liiallisen alijäämän olemassaolosta kumotaan EY:n
       perustamissopimuksen 104 artiklan 12 kohdan mukaisesti, kun liiallinen alijäämä
       kyseisessä jäsenvaltiossa on neuvoston käsityksen mukaan korjattu.
   (5) Perustamissopimuksen liitteenä olevan liiallisia alijäämiä koskevasta menettelystä
       tehdyn pöytäkirjan mukaan komissio toimittaa menettelyn täytäntöönpanoa varten
       tarvittavat tiedot. Euroopan yhteisön perustamissopimukseen liitetyn liiallisia
       alijäämiä koskevasta menettelystä tehdyn pöytäkirjan soveltamisesta 22 päivänä
       marraskuuta 1993 annetun neuvoston asetuksen (EY) N:o 3605/9319 4 artiklan
       mukaisesti pöytäkirjan soveltamisen osana jäsenvaltioiden on annettava tiedot julkisen
       talouden alijäämistä ja veloista ja muista asiaan liittyvistä muuttujista kahdesti
       vuodessa, 1 päivään huhtikuuta ja 1 päivään lokakuuta mennessä.
   (6) Niiden tietojen perusteella, jotka komissio (Eurostat) on asetuksen (EY) N:o 3605/93
       8 g artiklan 1 kohdan mukaisesti toimittanut saatuaan Puolalta ilmoituksen ennen
       1 päivää huhtikuuta 2008, ja komission yksiköiden kevään 2008 talousennusteen
       perusteella voidaan tehdä seuraavat päätelmät:
         –     julkisen talouden alijäämä supistui suhteessa BKT:hen vuoden 2006
               3,8 prosentista 2,0 prosenttiin vuonna 2007 eli alle 3 prosentin viitearvon
               suhteessa BKT:hen. Lukua voidaan verrata marraskuussa 2006 tarkistetussa
               lähentymisohjelmassa asetettuun alijäämätavoitteeseen, joka oli 3,4 prosenttia
               suhteessa BKT:hen,
         –     tavoitetta huomattavasti parempaa vuoden 2007 alijäämätoteutumaa pönkitti
               kokonaistuotannon kasvu, joka oli huomattavasti parempi kuin marraskuun
               2006 lähentymisohjelmassa oli arvioitu. Lisäksi valtiolta kului suhteessa
               BKT:hen huomattavasti arvioitua vähemmän tulonsiirtoihin (vuonna 2007 ei
               tehty indeksointia), tukiin, investointeihin ja palkansaajakorvauksiin. Kaiken
               kaikkiaan kokonaismenot olivat 1,5 prosenttiyksikköä alhaisemmat kuin
               marraskuun 2006 lähentymisohjelmassa oli arvioitu. Julkisen talouden
               rakenteellisen rahoitusaseman (eli suhdannetasoitetun rahoitusaseman ilman
               kertaluonteisia ja muita väliaikaisia toimenpiteitä) arvioidaan kohentuneen
               1 ½ prosenttiyksikköä suhteessa BKT:hen vuonna 2007,
         –     koska BKT kasvaa hitaammin kuin vuonna 2007, kevään 2008
               talousennusteessa ennakoidaan alijäämän syventyvän vuonna 2008
               2,5 prosenttiin suhteessa BKT:hen mutta jäävän alle viitearvon. Syynä tähän
               ovat lähinnä sosiaaliturvamaksujen leikkaukset, henkilötuloveron kevennys
               sekä tulonsiirtojen ja investointien kasvu. Tämä vastaa maaliskuussa 2008
               tarkistetussa lähentymisohjelmassa asetettua virallista tavoitetta. Kevään
               talousennusteessa arvioidaan alijäämän pääpiirteissään vakaantuvan vuonna
               2009, jos talouspolitiikka säilyy ennallaan. Tämä osoittaa, että alijäämä
               suhteessa BKT:hen on saatu alle 3 prosentin viitearvon suhteessa BKT:hen
               uskottavasti ja pysyvästi,
         –     rakenteellisen rahoitusaseman ennakoidaan kuitenkin heikkenevän vuonna
               2008 hieman eli noin ¼ prosenttiyksikköä suhteessa BKT:hen ja, jos
   19
       EYVL L 332, 31.12.1993, s. 7, asetus sellaisena kuin se on viimeksi muutettuna asetuksella (EY) N:o
       2103/2005 (EUVL L 337, 22.12.2005, s. 1).
FI                                                  9                                                      FI
 ---pagebreak---                  talouspolitiikka säilyy ennallaan, kohenevan noin ⅓ prosenttiyksikköä vuonna
                 2009. Tämä kehitys on nähtävä suhteessa tarpeeseen edetä kohti julkisen
                 talouden rahoitusaseman keskipitkän aikavälin tavoitetta, joka Puolan kohdalla
                 tarkoittaa 1 prosentin rakenteellista alijäämää suhteessa BKT:hen,
           –     julkinen velka väheni suhteessa BKT:hen vuoden 2006 47,6 prosentista
                 45,2 prosenttiin vuonna 2007. Kevään 2008 talousennusteen mukaan
                 velkasuhde pysynee huomattavasti alle 60 prosentin viitearvon suhteessa
                 BKT:hen ja alenee edelleen noin 44 prosenttiin vuoden 2009 loppuun
                 mennessä.
   (7)    Neuvoston käsityksen mukaan Puolan liiallinen alijäämä on korjattu, ja näin ollen
          päätös 2005/183/EY olisi kumottava,
   ON TEHNYT TÄMÄN PÄÄTÖKSEN:
                                               1 artikla
   Kokonaistilanteen arviointi osoittaa, että Puolan liiallisen alijäämän tilanne on korjattu.
                                               2 artikla
   Kumotaan päätös 2005/183/EY.
                                               3 artikla
   Tämä päätös on osoitettu Puolan tasavallalle.
   Tehty Brysselissä
                                                Neuvoston puolesta
                                                Puheenjohtaja
FI                                                10                                            FI